钦定古今图书集成/明伦汇编/交谊典/第031卷 > 宋胡大初昼帘绪论 > 《同寅友爱图序》袁宏
## 钦定古今图书集成/明伦汇编/交谊典/第031卷 > 宋胡大初昼帘绪论 > 《同寅友爱图序》袁宏

兴元古郡，汉中新府，地灵人杰，俊髦聚会于一时；志
合道同，气谊上侪于前古。岳神锺秀，申甫应期，生长
虽有南北之殊方，出处幸际治平之昌运。一堂书判，
惟至正而无私；联步趋公，必竭诚而秉直。雍雍揖逊，
踵前王谦厚之风；穆穆莅官，得古人正大之体。承恩
懋绩，敷理正殷，盖以会遇不常，聚散有数。时维季夏，
忽惊简命之下临；序属仲秋，渐觉行程之见促。同寅
谊重，难忘判袂之怀；握手心酸，遂作图形之计。克全
友道，人所不能。三捷丹青，笔法得入神之妙；《四难》并
列，衣冠俨陆地之仙。拭有弦之琴，音韵默契乎道义；
咏无声之诗，楮颖恒在乎目前。赓唱擅李杜之雄才，
《隶草》契锺王之雅趣。阳春烟景，大块“文章。茗碗酒瓢，
真若日用之具；苍头赤脚，翼然供奉之诚。双鹤唳天，
百龄在庆。松竹挺四时之节操，杏桃吐三月之精英。
荷叶浮青，永植瓷罂之秀；芭蕉分绿，当霑雨露之恩。
满目幽芳，一团佳兴。”太守袁君宏者，字德宏，乃安庆
桐乡之末学。贰守郁公敬修，字惟善，实浙水武林之
故家。判府启节杨伯“操，西蜀名裔；别驾曰晟郝景旸，
东鲁英豪。绘欢洽之名图，叙天伦之乐事。不有所作，
孰纪雅情。执笔无能，愧我献雕虫之小技；扪心有感，
多君敦尚友之高风。守俸如井泉，终始一致；保民犹
赤子，彼此同心。肉食锦衣，每忆断虀之苦；江湖廊庙，
要全爱日之诚。名节实励乎古人，气谊永坚乎金石。
岁时”伏腊，展图兴念慕之怀；子姓流传，累世有珍藏
之庆。恭疏短引，致竭愚诚。是为《序》